থুউন্না স্টেডিয়াম
থুউন্না যুব প্রশিক্ষণ কেন্দ্র স্টেডিয়াম (বর্মী: သုဝဏ္ဏ လူငယ် လေ့ကျင့်ရေး ကွင်း), সংক্ষেপে থুউন্না স্টেডিয়াম নামে পরিচিত, মিয়ানমারের ইয়াঙ্গুনে থিঙ্গাঙ্গুন শহরতলীতে অবস্থিত একটি বহুমুখী স্টেডিয়াম। এটি মিয়ানমারের বেশিরভাগ জাতীয় ও আন্তর্জাতিক ফুটবল এবং ট্র্যাক এবং ফিল্ড প্রতিযোগিতা আয়োজনের জন্য পছন্দের ভেন্যু। ৩২,০০০ আসনের স্টেডিয়ামটির আয়তন ৮৬ একর, যা বোগিওক অং সান স্টেডিয়ামের চেয়ে আকারে বড় ও আধুনিক সুবিধাসম্পন্ন। এটি একটি কমপ্লেক্সের অংশ, যেথায় থুউন্না জাতীয় ইনডোর স্টেডিয়ামও আছে। স্টেডিয়ামের আট লেনের রানিং ট্র্যাকটি বিশ্ব অ্যাথলেটিকসের মান অনুযায়ী নির্মিত মায়ানমারের প্রথম অ্যাথলেটিক ট্র্যাক। এটি এছাড়া মিয়ানমার জাতীয় ফুটবল দলের স্বাগতিক স্টেডিয়াম।